stanford-oval/wikipedia huggingface dataset:
Väinö Grönholm
Silmätutkija ja silmätautiopin professori

Grönholm aloitti tutkimustyön jo toimiessaan assistenttina ja väitteli lääketieteen ja kirurgian tohtoriksi eseriinin vaikutuksesta kanin ja kissan silmän paineeseen ja verenkiertoon vuonna 1890. Keisarillisen Aleksanterin-yliopiston oftalmologian dosentti hänestä tuli kaksi vuotta myöhemmin. Oftalmologian ylimääräisen professorin Karl Wahlforsin eron aikoihin ja viran haun ollessa käynnissä Grönholm hoiti avointa virkaa vuosina 1908-1909 sekä 1911. Hänet nimitettiin vakinaiseksi viranhaltijaksi 12. tammikuuta 1912. Grönholmin kilpailijat viranhaussa olivat oftalmologian dosentti Ernst V. Knape ja Johannes Silfvast. Grönholmin virka muutettiin 1. heinäkuuta 1921 oftalmologian vakinaiseksi professuuriksi.
Grönholm oli nuoruusvuosinaan innostunut erityisesti kokeellisesta tutkimuksesta, mutta myöhemmin myös kliinisestä lääketieteellisestä tutkimuksesta. Hän oli kiinnostunut glaukoomasta ja silmän fysiologiasta. Hän kehitti lisäksi menetelmiä kaihin leikkaamiseen ja julkaisi trakoomaa ja kaihia käsitteleviä tutkimuksia. Kaiken kaikkiaan Grönholm julkaisi uransa aikana satakunta tieteellistä artikkelia. Hän teki lukuisia opintomatkoja Ruotsiin, Tanskaan, Norjaan, Saksaan, Sveitsiin, Belgiaan, Hollantiin, Italiaan ja Ranskaan. Grönholm siirsi vuonna 1911 yleisen sairaalan silmäosaston huomattavasti kasvaneen toiminnan Nikolainkadulta Mariankadulle.
Grönholm erosi professorin virasta 67-vuotiaana 31. joulukuuta 1935.
Ammatilliset luottamustehtävät

Grönholm oli vuonna 1911 perustetun Suomen silmälääkäriyhdistyksen perustajajäsen ja toimi sen puheenjohtajana kahteen otteseen vuosina 1913–1914 ja 1931–1932, ja hänet kutsuttiin yhdistyksen ensimmäiseksi kunniajäseneksi vuonna 1928. Lisäksi hän oli Meksikon silmälääkäriyhdistyksen kunniajäsen ja Uppsalan yliopiston kunniatohtori. Grönholm toimi myös Finska läkaresällskapetin hallituksessa vuosina 1908–1909 ja 1916–1917 sekä sen puheenjohtajana vuonna 1915. Helsingin lääkäriseuran puheenjohtaja hän oli vuodet 1917–1919 ja Suomen lääkäriliiton hallituksen jäsen vuodet 1927–1931. Helsingin yleisen sairaalan sairaalahallituksessa Grönholm oli puheenjohtaja vuodesta 1921.
Tieteellisten ansioidensa johdosta Grönholm toimi kolmen kansainvälisen tieteellisen aikakauslehden, saksalaisen Klinische Monatsblätter der Augenheilkunden, venäläisen Arhiv oftalmologiin ja vuonna 1923 perustetun pohjoismaisen Acta Ophthalmologican julkaisijakunnan jäsenenä. Hän oli aikaisemmin perustanut pohjoismaisen oftalmologisen kirjallisuuspiirin vuonna 1908. Lääketieteellisessä tiedekunnassa Grönholm suunnitteli uuden kurssimuotoisen opetuksen.
Yksityiselämä

Grönholm avioitui vuonna 1893 tuomiokirkkoherran tyttären Karin Maria Stenströmin (1869–1940) kanssa. Heille syntyi neljä lasta, Greta Grönholm, Erik Oskar Ferdinand Grönholm, näyttelijätär Göta Grönholm ja lääketieteen lisensiaatti Gudrun Grönholm, joista Erik Oskar kuoli pian syntymän jälkeen. Grönholmin harrastuksiin kuului kuvataide. Grönholm kuoli äkilliseen sydänkohtaukseen.
Aiheesta muualla

Korppi-Tommola, Aura: / Grönholm, Väinö (1868–1936). Kansallisbiografia-verkkojulkaisu (maksullinen).  4.5.2001. Helsinki:  Suomalaisen Kirjallisuuden Seura.
Grönholm, Väinö hakuteoksessa Uppslagsverket Finland (2012). (ruotsiksi)
Grönholm, Väinö hakuteoksessa Nordisk familjebok. (ruotsiksi)
| 0 | 1 | 2 |
| --- | --- | --- |
| Edeltäjä: Karl Reinhold Wahlfors | Helsingin yliopiston silmätautiopin professori 1911–1935 | Seuraaja: Mauno Viktor Vannas |
Helsingin yliopiston silmätautiopin professorit
Frans Josef von Becker
Karl Reinhold Wahlfors
Väinö Grönholm
Mauno Viktor Vannas
Salme Vannas
Ahti Tarkkanen
Leila Laatikainen
Tero Kivelä
Wolfgang Schäuble

| Wolfgang Schäuble |
| --- | --- |

Saksan liittopäivien puhemies
 24. lokakuuta 2017 − 26. lokakuuta 2021  
Edeltäjä:  Norbert Lammert
Seuraaja:  Bärbel Bas
Saksan kristillisdemokraattisen unionin 6. puheenjohtaja
 7. marraskuuta 1998 − 16. helmikuuta 2000  
Edeltäjä:  Helmut Kohl
Seuraaja:  Angela Merkel
Henkilötiedot
Syntynyt: 18. syyskuuta 1942 Freiburg im Breisgau, Saksa
Kuollut: 26. joulukuuta 2023 (81 vuotta) Offenburg
Ammatti:  -
Tiedot
Puolue:  CDU
 Nimikirjoitus
Aiheesta muualla
www.wolfgang-schaeuble.de
Wolfgang Schäuble
Wolfgang Schäuble (18. syyskuuta 1942 Freiburg im Breisgau – 26. joulukuuta 2023) oli saksalainen kristillisdemokraattinen (CDU) poliitikko. Hän toimi CDU:n puheenjohtajana Helmut Kohlin jälkeen, ennen Angela Merkeliä vuosina 1998–2000. Hän toimi liittohallituksessa erityisasioiden ministerinä, kahdesti sisäministerinä ja valtiovarainministerinä. Vuosina 2017–2021 hän oli Saksan liittopäivien puhemies.
Opiskeluaika

Schäuble opiskeli 1961–1966 oikeus- ja taloustiedettä Freiburgin ja Hampurin yliopistoissa. Hän oli jo opiskeluaikana poliittisesti aktiivinen ja liittyi 1961 Südbadenin nuorisoliittoon, hän oli 1963–1964 kristillisdemokraattisten opiskelijoiden liiton puheenjohtaja Hampurissa ja Freiburgissa. Schäuble liittyi 1965 kristillisdemokraattiseen unioniin (CDU).
Valmistumisensa jälkeen Schäuble toimi muun muassa apulaisena Freiburgin yliopistossa ja oikeusavustajana. Hän väitteli tohtoriksi tilintarkastajien ammatillisesta asemasta tilitoimistoissa.
Poliittinen ura > Liittopäiviltä Kohlin luottomieheksi

Schäuble valittiin 1972 edustajaksi Saksan liittopäiville. Vuosina 1975–1984 hän oli Euroopan neuvoston parlamentaarisen yleiskokouksen jäsen ja 1976–1984 CDU:n liittovaltion urheilukomitean puheenkohtaja.
Helmut Kohlin ehdotuksesta Schäuble valittiin yhdeksi CDU/CSU-parlamenttiryhmän johtajista. Schäublesta oli 1984–1989 Kohlin hallituksen erityisasioiden ministeri ja kansliapäällikkö. Hän nousi samalla yhdeksi Kohlin lähemmistä neuvonantajista. Schäuble valmisteli 1987 Itä-Saksan valtioneuvoston puheenjohtajan Erich Honeckerin ensimmäisen virallisen vierailun Länsi-Saksaan.
Kun Kohlin hallitusta järjestetään uudelleen 1989, Schäublesta tuli sisäministeri. Hän johti seuraavana vuonna neuvotteluita, jossa käsiteltiin Saksojen yhdistymissopimusta. Hän julkaisi vuonna 1991 tapahtumista kirjan Der Vertrag. Wie ich über die deutsche Einheit verhandelte.
Vuonna 1990 Schäuble joutui hyökkäyksen kohteeksi: Psyykkisesti sairas mies ampui häntä puhetilaisuudessa Oppenaussa. Hän sai hengenvaarallisia vammoja, mutta pystyi pian palaamaan poliittiseen työhön. Hän kuitenkin halvaantui kolmannesta rintanikamastaan ja joutui käyttämään sen jälkeen pyörätuolia.
Kun Kohl ilmoitti vuonna 1997 pyrkivänsä seuraavan vuoden vaaleissa uudelleen liittokansleriksi, hän painotti, että halusi Schäublesta tulevan hänen seuraajansa. CDU hävisi kuitenkin vuoden 1997 vaalit. Kohl erosi puolueen johdosta, ja Schäublesta tuli puolueen seuraava johtaja. Hän joutui kuitenkin korruptiosyytöksiin, ja hän myönsi tammikuussa 2000 saaneensa yli 100 000 Saksan markkaa asekauppias Karlheinz Schreiberilta. Friedrich Merz tuli helmikuussa puoluejohtajaksi Schäublen jälkeen.
Poliittinen ura > Merkelin ministerinä

Schäuble oli uudelleen sisäasiainministerinä Merkelin ensimmäisessä hallituksessa vuosina 2005–2009. Sisäministerinä hän keskittyi erityisesti turvallisuuspolitiikkaan.
Vuonna 2009 Schäuble valittiin Merkelin toisen hallituksen valtiovarainministeriksi. Hän oli Merkelin kanssa vahvasti edistämässä Euroopan talouskurisopimuksen hyväksymistä vuonna 2012. Hän oli myös vahvasti ajamassa talouskriisimaiden pelastuspolitiikkaa. Schäuble sai pitää paikkansa valtiovarainministerinä vuonna 2013 Merkelin kolmannessa hallituksessa.
Vuonna 2017 Schäuble siirtyi liittopäivien puhemieheksi. Saksan vuoden 2021 liittopäivävaalien jälkeen Schaüble luovutti lokakuussa 2021 paikkansa liittopäivien puheenjohtajana Bärbel Basille.
Aiheesta muualla

Wikimedia Commonsissa on kuvia tai muita tiedostoja aiheesta .
Schäublen virallinen kotisivu (saksaksi)
Schäuble Bundestagin sivuilla (saksaksi)
| 0 | 1 | 2 | 3 |
| --- | --- | --- | --- |
|  | Edeltäjä: Helmut Kohl | Saksan liittotasavallan Kristillisdemokraattisen puolueen puheenjohtaja 1998–2000 | Seuraaja: Angela Merkel |
Kaarle Suuren palkinnon saajat
| --- | --- |
1950–1975:  1950 Richard Coudenhove-Kalergi · 1951 Hendrik Brugmans · 1952 Alcide De Gasperi · 1953 Jean Monnet · 1954 Konrad Adenauer · 1956 Winston Churchill · 1957 Paul-Henri Spaak · 1958 Robert Schuman · 1959 George Marshall · 1960 Joseph Bech · 1961 Walter Hallstein · 1963 Edward Heath · 1964 Antonio Segni · 1966 Jens Otto Krag · 1967 Joseph Luns · 1969 Euroopan komissio · 1970 François Seydoux de Clausonne · 1972 Roy Jenkins · 1973 Salvador de Madariaga
1976–2000:  1976 Leo Tindemans · 1977 Walter Scheel · 1978 Konstantínos Karamanlís · 1979 Emilio Colombo · 1981 Simone Veil · 1982 kuningas Juan Carlos I · 1984 Karl Carstens · 1986 Luxemburgin kansa · 1987 Henry Kissinger · 1988 François Mitterrand, Helmut Kohl · 1989 Veli Roger (Taizé-yhteisö) · 1990 Gyula Horn · 1991 Václav Havel · 1992 Jacques Delors · 1993 Felipe González · 1994 Gro Harlem Brundtland · 1995 Franz Vranitzky · 1996 kuningatar Beatrix · 1997 Roman Herzog · 1998 Bronisław Geremek · 1999 Tony Blair · 2000 Bill Clinton
2001–:  2001 György Konrád · 2002 Euro-valuutta     · 2003 Valéry Giscard d’Estaing · 2004 Pat Cox, paavi Johannes Paavali II (erikoispalkinto) · 2005 Carlo Azeglio Ciampi · 2006 Jean-Claude Juncker · 2007 Javier Solana · 2008 Angela Merkel · 2009 Andrea Riccardi · 2010 Donald Tusk · 2011 Jean-Claude Trichet · 2012 Wolfgang Schäuble · 2013 Dalia Grybauskaitė · 2014 Herman Van Rompuy · 2015 Martin Schulz · 2016 paavi Franciscus · 2017 Timothy Garton Ash · 2018 Emmanuel Macron · 2019 António Guterres · 2020 Klaus Johannis · 2022 Svjatlana Tsih’anouskaja, Maryja Kalesnikava, Veronika Tsapkala · 2023 Volodymyr Zelenskyi, Ukrainan kansa · 2024 Pinchas Goldschmidt ja Euroopan juutalaisyhteisöt
Algimantas Šalna

| Mitalit> Maa:   Neuvostoliitto.Miesten ampumahiihto. Olympialaiset  | Mitalit> Maa:   Neuvostoliitto.Miesten ampumahiihto. Olympialaiset  | Mitalit> Maa:   Neuvostoliitto.Miesten ampumahiihto. Olympialaiset  | Maa:   Neuvostoliitto> Miesten ampumahiihto. |
| --- | --- | --- | --- |
|  Kultaa | Sarajevo 1984 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Antholz 1983 | viesti |  |
|  Kultaa | Ruhpolding 1985 | viesti |  |
Algimantas Šalna (s. 12. syyskuuta 1959 Vidiškės, Utenan lääni, Liettuan SNT) on liettualainen ampumahiihtäjä, joka aktiiviurallaan edusti Neuvostoliittoa.
Šalna hiihti kolmannen osuuden kultaa voittaneessa Neuvostoliiton 4 × 7,5 kilometrin viestijoukkueessa Sarajevon olympialaisissa 1984. Hän oli ensimmäinen talviolympialaisissa mitalin saavuttanut liettualaisurheilija. Hän sijoittui Sarajevossa lisäksi viidenneksi 10 kilometrillä. Hän voitti viestin maailmanmestaruuden Antholzissa 1983 ja Ruhpoldingissa 1985. Antholzissa hän oli lisäksi seitsemäs 10 kilometrillä. Hän voitti Neuvostoliiton-mestaruuden 20 kilometrillä ja viestissä 1983.
Aktiiviuransa jälkeen Šalna muutti Yhdysvaltoihin, jossa työskenteli ampumahiihtovalmentajana vuodesta 1991 lähtien. Hän valmensi Yhdysvaltojen ampumahiihtojoukkuetta vuosien 1994, 1998, 2002 ja 2006 olympialaisissa.
Algimantas Nasvytis

Algimantas Nasvytis vuonna 2011.
Algimantas Nasvytis (8. huhtikuuta 1928 Kaunas – 27. heinäkuuta 2018) oli liettualainen arkkitehti. Hän oli aktiivinen itsenäisyyttä ajaneessa Sąjūdis-liikkeessä ja toimi itsenäisyyden aikana Liettuan rakennuksen ja urbaanin kehityksen ministerinä.
Nasvytis aloitti vuonna 1946 opinnot Liettuan valtion taideinstituutissa (myöhemmin Vilnan taideakatemia). Hänen töidensä joukossa ovat Seimasin pärakennus ja Liettuan kansallinen draamateatteri. Hän teki yhteistyötä kaksoisveljensä Vytautas Nasvytiksen kanssa. Hän opetti Vilnan teknillisessä Gediminas-yliopistossa ja toimi Liettuan arkkitehtiliiton puheenjohtajana.
Käännös suomeksi
Algiers

Algiers voi tarkoittaa seuraavia asioita:
Algiers, Algerian pääkaupungin Algerin nimi englanniksi
Casbahin vanki (Algiers), John Cromwellin ohjaama elokuva vuodelta 1938
HMS Algiers (1673), 32-tykkinen viidennen luokan alus
HMS Algiers, 110-tykkinen ensimmäisen luokan linjalaiva tilattu 1833 ja tilaus peruutettu 1848
HMS Algiers (1854), Albion-luokan 91-tykkinen toisen luokan linjalaiva
HMS Algiers, 91-tykkinen potkurilinjalaiva
HMS Algiers, ironclad taistelulaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Algiers”, voi hakea sivunnimihaulla, laajalla sivunnimihaulla tai tekstihaulla.
Algilaiset kielet

Algilaisten kielten levinneisyys ennen eurooppalaisten saapumista
Algilaiset kielet (engl. Algic languages) on kielikunta, joka sisältää Yhdysvalloissa ja Kanadassa alkuperäiskansojen puhumia kieliä. Kielikunnan muodostaa algonkin-kielten ryhmä sekä wiyotin ja yurokin kielet. Yksittäisiä kieli kielikunnassa lasketaan olevan 47. Monet kielikuntaan kuuluvat kielet ovat erittäin uhanalaisia.
All My Loving

| ”All My Loving” The Beatles |
| --- | --- | --- |

Kappaleen tiedot
 Albumilta: With the Beatles
 Julkaistu: 22. marraskuuta 1963
 Tekijä(t): Lennon–McCartney
 Tuottaja(t): George Martin
 Tyylilaji: Poprock
 Kesto: 02.04
 Levy-yhtiö: Parlophone
All My Loving on brittiläisen The Beatles -yhtyeen albumilla With the Beatles julkaistu kappale vuodelta 1963. Kappaleen sävelsi ja sanoitti Paul McCartney, vaikkakin sen tekijäksi on yhtyeen tavan mukaisesti merkitty Lennon/McCartney. McCartney kertoo saaneensa laulun sanat päähänsä runona partaa ajaessaan ja sävellystyön hän teki vasta myöhemmin.
Kappale julkaistiin singlenä vain muutamassa maassa, Pohjoismaat mukaan lukien, ja se nousikin listaykköseksi Suomessa.
Suomenkieliset sanat lauluun nimellä ”Kaikki rakkauteni” teki Kari Kuuva, ja sen levyttivät ensimmäisinä Eero & Jussi. Oman parodisen versionsa siitä tekivät Teijo Joutsela ja Kullervo Linnan Humppa-Veikot.
Sairaalassa potilaana olleen silminnäkijän mukaan All My Loving soitettiin sairaalan radiosta juuri kun John Lennonin oli kuollut.
Winchester Mystery House

| Winchester Mystery House> Winchester House |
| --- | --- |
 kartano
Osoite:  525 South Winchester Boulevard San Jose, CA 95128, USA
Sijainti:  San José, Kalifornia, Yhdysvallat
Koordinaatit:  37°19′6.10″N, 121°57′2.74″W
Rakennustyyppi:  kartano
Valmistumisvuosi:  keskeneräinen, rakennettiin 1884–1922
Rakennuttaja:  Sarah Winchester
Omistaja:  Winchester Mystery House LLC
Runkorakenne:  puu
Julkisivumateriaali:  paanu
Kerrosluku:  neljä, ennen vuoden 1906 maanjäristystä seitsemän
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Winchester Mystery House (alun perin Winchester House) on suuri kartano Kalifornian San Joséssa San Franciscon lahden metropolialueella. Viktoriaaniseen tyyliin koristellussa talossa on yli 160 huonetta. Kartano on tunnettu hyvin epätavallisesta suunnittelustaan: talossa on lukuisia valeovia, seinään tai kattoon päättyviä portaikkoja ja sisäseiniin tai -kattoihin asennettuja ikkunoita. Kartanon rakennutti Winchester-kiväärejä valmistaneen asetehtailijan William Wirt Winchesterin leski Sarah Winchester.
Historia

Winchester Repeating Arms Companyn omistanut William Wirt Winchester kuoli vuonna 1881 jättäen huomattavan omaisuuden vaimolleen Sarah Winchesterille, joka muutti Yhdysvaltain itärannikolta länteen Kaliforniaan rakennuttaakseen itselleen kartanon. Aikalaismediassa ja myöhemmässä kirjallisuudessa laajalti kerrotun tarinan mukaan Sarah Winchester pelkäsi Winchester-kivääreihin kuolleiden ihmisten henkien kostoa, ja rakennutti kartanosta poikkeuksellisen suuren ja sokkeloisen, koska uskoi etteivät henget löytäisi häntä kartanon sokkeloista.
Kartanon rakennustyöt aloitettiin vuonna 1884. Rakentaminen jatkui talon jatkuvasti laajentuessa lähes neljäkymmentä vuotta Winchesterin kuolemaan vuonna 1922 asti. Kartano vaurioitui vuoden 1906 San Franciscon suuressa maanjäristyksessä, joka aiheutti kartanon seitsemänkerroksisen tornin sortumisen, ja jätti Sarah Winchesterin itsensä loukkuun vaurioituneiden ovien taakse moneksi tunniksi. Maanjäristyksen jälkeen talon alkuperäinen pääovi sinetöitiin kiinni, ja useita huoneita, kuten suuri tanssisali, suljettiin pysyvästi.
Pian Winchesterin kuoleman jälkeen kartano avattiin yleisölle nähtävyytenä, ja aiemmin yksinkertaisesti Winchesterin talona tunnettua kartanoa alettiin kutsua nimellä ”Winchester Mystery House” (suom. Winchesterin mysteeritalo). Rakennus on sittemmin lisätty Yhdysvaltain kansalliseen historiallisten paikkojen rekisteriin.
Arkkitehtuuri

Rakennus edustaa viktoriaanista arkkitehtuuria. Puurakenteisen kartanon julkisivu on katettu paanuilla, ja talossa on runsaasti puusta veistettyä koristelua sekä useita lasimaalauksia. Kartanon sisätilojen seinien ja kattojen paneeleihin sekä lattioiden parketteihin on käytetty runsaasti arvokasta puuta, kuten tiikkiä ja mahonkia. Talon suunnittelussa on lukuisia epätavanomaisia ratkaisuja, kuten ylösalaisin asennettuja pylväitä, seinään päättyviä valeovia ja sisäseiniin asennettuja ikkunoita. Luku 13 on talon suunnittelussa toistuva teema: monet talon ikkunat jakaantuvat kolmeentoista ruutuun, portaikoissa on usein kolmetoista porrasta, kasvihuoneessa on kolmetoista kupolia ja talon pesualtaiden ritilöissä on kolmetoista reikää.
Kartanon julkisivua.
lasimaalaus talossa
Sisäkattoon päättyvät portaat.
Koristeltu portaikko ja sisäikkuna toiseen huoneeseen.
Sisäseinien ikkunoita.
Aiheesta muualla

Kuvia tai muita tiedostoja aiheesta Winchester Mystery House Wikimedia Commonsissa
Ahaa

Ahaa tarkoittaa esimerkiksi seuraavia:
ahaa-elämys, hahmopsykologian käsite
Ahaa-teatteri, tamperelainen lasten- ja nuortenteatteri
AHHAA, tiedekeskus Tartossa
Aha, faarao
A-ha, norjalainen popyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ahaa”, voi hakea sivunnimihaulla, laajalla sivunnimihaulla tai tekstihaulla.
Whiplash (videopeli)

| Whiplash |
| --- | --- |

Kehittäjä:  Crystal Dynamics
Julkaisija:  Eidos Interactive Square Enix (digitaalinen)
Ohjaaja:  Noah Hughes
Tuottaja:  Alex Jones
Käsikirjoittaja:  Richard Gaubert
Taiteilija:  Scott Anderson
Säveltäjä:  Kurt Harland
Ohjelmoija:  Paul Taylor
Julkaistu:  NA 18. marraskuuta 2003 EU 5. maaliskuuta 2004
Lajityyppi:  tasohyppely
Pelimuoto:  yksinpeli
Ikäluokitus:  PEGI: 7+ ESRB: T
Alusta:  PlayStation 2, Xbox
Jakelumuoto:  DVD
Lisää peliartikkeleitaVideopelien teemasivulla
Infobox OK        : 
Whiplash on Crystal Dynamicsin kehittämä ja Eidos Interactiven julkaisema 3D-tasohyppelypeli PlayStation 2:lle ja Xboxille. Peli julkaistiin Euroopassa vuonna 2004. Pelin sankarit ovat pitkähäntäkärppä, Spanx ja kani Redmond, joka toimii pelissä aseena/työkaluna. Koko pelin ajan he joutuvat työskentelemään yhdessä, koska ovat ketjulla kiinni toisissaan.
Tavoitteet

Pelin päämäärä on paeta laboratoriosta, jossa ihmiset tekevät eläimillä testejä, mutta pelissä on myös kaksi muutakin tavoitetta:
1) Vapauttaa muut eläimet käyttämällä päähahmojen ketjua hyväkseen. Vapautetut eläimet saattavat auttaa Spanxia ja Redmondia hyökkäämällä ihmisten kimppuun.
2) Vahingoittaa ja tuhota laitteita mahdollisimman paljon, jotta yhtiöltä loppuisivat rahat ja eläinkokeet lopetettaisiin.
Pelattavuus

Vaikka Redmond ja Spanx ovat ketjutettu toisiinsa kiinni, pelatavuus on samanlaista kuin muissakin tasohyppelypeleissä. Pelaaja ohjaa vain Spanxiä ja Redmond toimii aseena tai työkaluna. Spanxillä on tyypilliset tasohyppelykyvyt, kun taas Redmond on testien seurauksena rikkoutumaton ja hänellä voi piestä vartijoita, tunkea koneeseen, sekä käyttää koukkuna. Redmondin voi sytyttää tuleen, jäädyttää tai hänestä voi tulla radioaktiivinen. Yksi ainutlaatuinen asia pelissä on, että läpi kenttien hyvin monet laitteet ja esineet voivat rikkoa, ja siitä saa rahaa. Rahalla voi avata erikoisuuksia. Pieksemällä ihmisiä läpi kenttien, he pudottavat ruokaa, mikä nostaa Spanxin terveyttä tai Redmondin raivoa.
Vastaanotto

GameRankings - 69.92 (36 arvostelua)
GameSpot - 66/10 (32 arvostelua)
Gamespy - 2/5
IGN - 7.0/10
MetaCritic - 66/100 (32 arvostelua)
Muut lähteet

Crystal Dynamicsin kotisivut
Whiplash MobyGamesissa (Arkistoitu – Internet Archive)
Ilmakaasu

Ilmakaasu on hiilestä, useimmiten kivihiilestä tuotettu kaasu.[lähde? ] Sitä valmistetaan puhaltamalla ilmaa paksun hiilikerroksen läpi. Kaasun palavana osana on häkä sekä hiukan vetyä. Kaasu palaa sinisellä liekillä, sen lämpöarvo on suhteellisen vähäinen. Valmistuksessa kaasugeneraattori kuumenee voimakkaasti, joten poistuva kaasu on järkevää käyttää heti kuumana esimerkiksi lasi-, sementti- tai keramiikkauunien lämmönlähteenä.
Ilmakaasu ei ole nykyään käytössä koska maakaasu ja öljy ovat syrjäyttäneet tämän teknologian. Lähinnä vastaava kaasu on masuunikaasu.
Hyppylanka

Vihreät langat reikäpiirilevyllä ovat hyppylankoja.
Hyppylanka on elekroniikassa ja sähköalalla käytetty termi hyvin lyhyelle johtokytkennälle kontaktipinnasta toiseen, joissa välietäisyydet ovat yleisesti korkeintaan muutamissa senttimetrissä. Sillä yhdistetään sähkökontaktipinta toiseen laitteen sisällä käyttäen esimerkiksi "jumpperia" tai kuparijohtoa.
Hyppylanka on sinänsä harhaanjohtava ilmaisu, koska kyseessä ei ole lanka, vaan mikä tahansa vaadittavan virran tarvitsema sähköjohde oli kyseessä tasa- tai vaihtovirta.
Aiheesta muualla

3. Laitteen rakentaminen
Akankaalit

| Akankaalit |
| --- | --- |
 Kartioakankaali (Ajuga pyramidalis)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Huulikukkaiskasvit Lamiaceae
Suku::  Akankaalit Ajuga  L.
Katso myös
   Akankaalit Wikispeciesissä   Akankaalit Commonsissa 
Infobox OKNimi-testi OK: 
Akankaalit, joskus akanhuulet (Ajuga) on huulikukkaiskasvien heimoon kuuluva kasvisuku, jossa on noin 40–50 lajia.
Lajeja

rohtoakankaali (Ajuga chamaepitys)
hammasakankaali (Ajuga genevensis)
etelänakankaali (Ajuga iva)
kartioakankaali (Ajuga pyramidalis)
rönsyakankaali eli rentoakankaali (Ajuga reptans)
Akankaalien lajeista kolmea tavataan Suomessa: kartioakankaalia, rönsyakankaalia ja hammasakankaalia.
Aiheesta muualla

Suomen Lajitietokeskus: Akankaalit – Ajuga
ITIS: Ajuga (englanniksi)
United States Department of Agriculture (USDA): Ajuga (englanniksi)
Flora of China: Ajuga (englanniksi)
Ilmakehä (täsmennyssivu)

Ilmakehä voi tarkoittaa seuraavia:
ilmakehä, Maata ympäröivä kaasukerros
ilmakehä, laajentuneessa merkityksessä: muita planeettoja ympäröivä kaasukerros, kaasukehä
normaali-ilmakehä (atm), paineen yksikkö ja vertailukohde, normaali ilmanpaine maan pinnalla, 101325 Pa
tekninen ilmakehä (at), vanhentunut paineen yksikkö, 1 kp/cm² = 98066,5 Pa
Ilmakehä, seututie 138, Tuusulanväylältä Helsinki-Vantaan lentoasemalle johtava tie Vantaalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ilmakehä”, voi hakea sivunnimihaulla, laajalla sivunnimihaulla tai tekstihaulla.
Hämähäkkitontti

Network-ympäristötaideteos hämähäkkitontin tunnelin suulla
Hämähäkkitontti on Turun kaupungin III kaupunginosassa sijaitseva tontti, jonka alaosa on pysäköintialuetta ja yläosa kallioista Samppalinnanpuistoaluetta. Tontti sijaitsee Aurajoen rannalla Itäisen rantakadun, Samppalinnan maauimalan ja Turun kaupunginteatterin välissä.
Nimi ja hämähäkinverkko

Tontti on saanut nimensä kallioon louhitun luolan suuaukossa sijaitsevasta Network-ympäristötaideteoksesta, joka muistuttaa hämähäkinverkkoa. Taideteoksen on suunnitellut ja tehnyt kaupungilla työskennellyt arkkitehti Outi Sarjakoski vuonna 1995. Verkko toteutettiin yritysten tuella ja se on tehty polyesterköydestä.